钦定古今图书集成/明伦汇编/闺媛典/第053卷 > 任永祉妻戴氏
## 钦定古今图书集成/明伦汇编/闺媛典/第053卷 > 任永祉妻戴氏

按《旌德县志》：戴氏，戴万女，任永祉妻。祉年十六，为诸
生。氏归。逾年，祉以痘死，氏号哭晕地，自缢者三，屡救
不即死，绝水浆四日。伯翁守翰曰：“叔已长矣，俟其育
子，以存夫祀。不愈，斩夫后耶？”氏然之，奉姑倍谨。服阕，
上衣青，下衣白，妯娌问故，则曰：“青事舅姑，白事吾夫。”
历十一载。叔永祺生子定嗣，七日，氏中夜缢死。